অবসর যাপনে একাকী শান্তিনিকেতনে সোহিনী

কলকাতা: মাসটা ফাল্গুন, চারিদিকে বসন্তের ছোঁয়া। বাতাসে শিমুল-পলাশের সুভাস। এমন মন মুগ্ধকর পরিবেশে প্রকৃতির মাঝে ধরা দিলেন সোহিনী সরকার (Sohini Sarkar)। বাইপাস লাগোয়া নতুন ফ্ল্যাটে সোহিনী শুরু করেছেন তাঁর নতুন সাংসারিক জীবন। চুটিয়ে সংসার করছেন শোভন ও সোহিনী (Shobhan-Sohini)। শোভন ও সোহিনী একে অপরকে জড়িয়ে দুজনই নতুন জীবন শুরু করেছেন। কাজ এবং সংসারের ব্যস্ততা থেকে একটু অবসর নিয়ে সোহিনী পৌঁছে গিয়েছেন শান্তিনিকেতনে (Santiniketan)। আর সেখানে একেবারে আলাদা মেজাজে ধরা দিলেন অভিনেত্রী। বেশ কিছু সাদা-কালো ছবি শেয়ার করেছেন সোহিনী।

আরও পড়ুন: কুম্ভস্নানে গিয়ে ভেজা শরীর দেখিয়ে রোষানলে অভিনেত্রী!

অভিনয়ের পাশাপাশি সোহিনীর ফ্যাশন সেন্স সকলকে মুগ্ধ করে।এমনিতে অভিনেত্রী একটু বোহেমিয়া লুকসে থাকতেই পছন্দ করেন। শাড়ি হোক অথবা পাশ্চাত্য পোশাক, সবেতেই সোহিনী নিজেকে অন্যদের থেকে আলাদা করে রাখেন। সোহিনী সরকারের স্টাইলিং ও সৌন্দর্য বারবার তাঁর অনুরাগীদের মন আকর্ষণ করে। আর বসন্তে অভিনেত্রীর মনপ্রান জুড়ে লেগেছে প্রেমের উষ্ণ ছোঁয়া। সোহিনীর বিশেষ পোস্টে ফুটে উঠল সেই ঝলক। তাঁকে তাঁর প্রিয় চেনা শাড়িতে দেখা যাচ্ছে। সাদা রঙের হ্যান্ডলুম শাড়ি, সঙ্গে মানানসই ব্লাউজ, নাকে সেপ্টাম ও চোখে কালো ফ্রেমের চশমা। সাইকেল নিয়ে বেরিয়ে পড়েছেন শান্তিনিকেতনের মেঠো রাস্তায়। সোহিনীর মুখে একগাল হাসি। অভিনেত্রী নিজের মতো করে সাইকেল চালাচ্ছেন আবার কখনও বা সাইকেল থামিয়ে চুল ঠিক করছেন অভিনেত্রী। সোহিনীর এই মিষ্টি রূপে বুঁদ নেটাপাড়া। সোহিনীকে দেখে মনে হচ্ছে যেন সুনীল গঙ্গোপাধ্যায়ের গল্পের কোন এক নারী চরিত্র। নায়িকার এই রূপে মুগ্ধ অনুরাগীরা।

View this post on Instagram

A post shared by BAUNDULE | Photographer (@ami_baundule)

অন্য খবর দেখুন